122 



157. Snylterod, Monotropa hypopitys L. 

 N. Snylterot. 



Snylterod hører til de faa Blomsterplanter, som mangler Blad- 

 grønt, og saaledes ikke kan optage Luftens Kulsyre som Næring; 

 den er imidlertid ikke, hvad dens Navn skulde formode, en Snylte- 

 plante, men en Raadplante (Saprofyt), d. v. s. en Plante, som 

 ernærer sig af de organiske Stoffer, der findes i henraadnende 

 Plantedele. Snylterod vokser i Skovenes Skygge, imellem nedfaldne 

 Blade. Den har et stærkt forgrenet Rodsystem af ret tykke Rød- 

 der, der er mærkelige ved at være beklædte med fine Svampe- 

 traade (Mycorrhiza). Man antager, at Svampetraadene lettere op- 

 tager den organiske Næring og derved gavner deres Værtplante. 

 Saadanne Mykorrhizer findes ogsaa hos mange bladgrøntholdige 

 Planter, der vokser i humusrig Bund, saaledes hos Vintergrøn og 

 Sommerkonval og de fleste Lyngplanter, samt hos de fleste Skov- 

 træer, f. Eks. Bøg og Gran. 



Paa Snylterods Rødder fremkommer smaa hvidlige Knopper 

 (se Fig. 1 længst til Højre), der i Løbet af nogle Aar bliver store 

 og tilsidst skyder op som overjordiske, blomstrende, 10 — 25 cm 

 høje Stængler. Disse er ugrenede, hvidgule af Farve og beklædte 

 med hvidgule Skæl. Blomsterne sidder i en Klase, som i Blom- 

 stringstiden (i Juli) er nikkende, men senere bliver opret. Blom- 

 sterne er gullige, alle 4-tallige, undtagen Endeblomsten, som er 

 5-tallig (Fig. 4). Kronbladene har ved Grunden en Udposning 

 (Fig. 6) til Opsamling af den Honning, som dannes af Kirtlerne 

 ved Støvvejens Grund; Griflen er ret og bærer et skiveformet Ar, 

 som er vedblivende (Fig. 3). Hele Planten er skør og saftig og af 

 en ganske fin Vellugt, der leder Insekterne til de honningrige 

 Blomster. 



Snylterod findes hist og her i Danmarks Skove, saavel i 

 Bøge- som i Naaleskove; derimod er den i Norge sjælden og kun 

 fundet i den sydlige Del af Landet, mod Nord indtil Trondhjem. 



Tav. 157. Fig. 1. Blomsterstand og øvre Del af Stængelen. Fig. 2. Rod- 

 systemet med smaa Knopper og nedre Dele af Stængler (ikke helt korrekt gen- 

 givne). Fig. 3. Modne Kapsler. Fig. 4. Endeblomst. Fig. 5. Dens Støvdragere 

 og Støvvej. Fig. 6. Sideblomst i Længdesnit (*/i). 



